Tisztelt Képviselőtestület!

A víziközmű szolgáltatásról szóló 2011. évi 209. tv (továbbiakban törvény) 5/H. § (1) alapján 2018. január 1-től „Egy víziközmű-rendszer üzemeltetési kérdéseiről… egy üzemeltetési szerződés rendelkezhet”.

Az új üzemeltetési szerződés megkötése előtt célszerű megvizsgálni az üzemeltetési jogviszony formáját.

Az SZ 04 víziközmű-rendszeren jelenleg 7 darab bérüzemeltetési szerződés van érvényben (minden településsel 1 db).

Napjainkra megteremtődtek a vagyonkezelési szerződés feltételei, a legfontosabbak:

* letelt az állami támogatásoknál kikötött tíz év elidegenítési tilalom
* az üzemeltető, amikor elszámol az önkormányzatokkal csak a bevétellel fedezett értékcsökkenést alapul vennie.

A Vízműnek több polgármester is jelezte, a jövő évtől vagyonkezelési szerződést kötne a szennyvíz-rendszerének üzemeltetésére (az ivóvíz-rendszerek jelenleg is így működnek).

A Szolgáltató részéről tudni akarjuk hol van vagyonkezelésbe adási szándék, mert erre időben fel kell készülni és vagyonértékelés szükséges.

HATÁROZATI JAVASLAT

1. Pápakovácsi Község Önkormányzata az SZ 04 víziközmű-rendszer … %-os tulajdoni hányaddal rendelkező résztulajdonosa 2018.01.01-től vagyonkezelési szerződést köt a Pápai Vízmű Zrt-vel.
   1. A víziközműveket (rendszerfüggő eszközöket) vagyonkezelésbe adja.
   2. A vagyonkezelőnek az átadott eszközökön felújítási, pótlási, beruházási kötelezettsége csak a víziközmű-rendszer bevételeiben megtérülő értékcsökkenés összegéig áll fenn.
   3. A rendszerfüggetlen víziközmű-elemeket térítésmentesen a Szolgáltató tulajdonába adja (Vksz. tv. 7§)
2. Az eszközök tulajdonjogának gyakorlója az Önkormányzat vagyonkezelési díjat nem fizet a Vízműnek és a vagyonkezelő Vízmű is ingyenesen kapja meg a vagyonkezelési jog gyakorlását.
3. Az SZ 04 víziközmű-rendszeren az ellátásért felelősök képviseletét Nóráp Község Önkormányzata látja el.
4. A vagyonkezelési szerződés feltételeinek megteremtésére az önkormányzat dönt a víziközmű-rendszer eszközeinek vagyonértékeléséről. A vagyonértékelés forrása az érvényes szerződés alapján fizetett bérleti díjak maradványa.